cyanic-selkie/wikianc huggingface dataset:
ปาเลสไตน์ (ภูมิภาค)
พรมแดนของภูมิภาคนี้เปลี่ยนแปลงตลอดประวัติศาสตร์ และนิยามในสมัยใหม่ล่าสุดโดยความตกลงพรมแดนฝรั่งเศส-อังกฤษ (1920) และ รายงานทรานส์จอร์แดน วันที่ 16 กันยายน 1922 ระหว่างสมัยใต้อาณัติ (mandate) ปัจจุบัน ภูมิภาคดังกล่าวประกอบด้วยรัฐอิสราเอลและดินแดนปาเลสไตน์
เกาะสุกร
เกาะสุกร หรือ เกาะหมู เป็นเกาะในทะเลอันดามัน ตั้งอยู่ในอำเภอปะเหลียน จังหวัดตรัง มีประชากรประมาณ 3,000 คน
วิทยาลัยสตรีฮากูโฮ
วิทยาลัยสตรีฮากูโฮ (Hakuho Women's College) เป็นอนุวิทยาลัยเอกชน ตั้งอยู่ที่เมืองโอจิ จังหวัดนาระ ประเทศญี่ปุ่น ก่อตั้งขึ้นใน ค.ศ. 1998 ซึ่งเดิมเป็นโรงเรียนที่ก่อตั้งขึ้นใน ค.ศ. 1984
ตำรวจศาล
ตำรวจศาล (judicial police, judiciary police, หรือ justice police) เป็นหน่วยงานเอกเทศ ฝ่าย หรือประเภทของหน้าที่ ที่ดำเนินงานโดยผู้บังคับใช้กฎหมายในประเทศหนึ่ง ๆ มักปรากฏในระบบซีวิลลอว์ที่ซึ่งตำรวจศาลมักเป็นองค์กรตำรวจเอกเทศจากองค์กรตำรวจทั่วไป แต่อำนาจหน้าที่อาจคาบเกี่ยวกันได้ ความต่างอยู่ที่ปรกติแล้วตำรวจศาลจะขึ้นต่อฝ่ายตุลาการหรือกระทรวงยุติธรรม ส่วนตำรวจทั่วไปจะขึ้นกับฝ่ายบริหาร ภารกิจของตำรวจศาลมักได้แก่การรักษาความปลอดภัยให้แก่ฝ่ายตุลาการเป็นการส่วนตัว เช่น ติดตามคุ้มครองตุลาการ ผู้สืบสวนคดีอาญา และอัยการ รวมถึงจำเลยหรือนักโทษในระหว่างเดินทาง มีบางกรณีที่ตำรวจศาลยังรักษาความปลอดภัยให้แก่ผู้บังคับคดี
โดยลักษณะดังกล่าว ตำรวจศาลในระบบซีวิลลอว์จึงคล้ายคลึงกับเจ้าพนักงานประเภทเชอริฟฟ์ (sheriff) หรือมาร์แชล (marshal) ในระบบคอมมอนลอว์
ยัน โซสนิโอค
ยัน โซสนิโอค (เกิด 14 มีนาคม ค.ศ. 1968) เป็นนักแสดงชายชาวเยอรมัน
ตำบลโคกกระชาย
โคกกระชาย เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโคกกระชาย
การปกครอง
ตำบลโคกกระชาย แบ่งการปกครองออกเป็น 24 หมู่บ้าน คือ
ตำรวจศาลสูงสุด
ตำรวจศาลสูงสุดสหรัฐ (Supreme Court of the United States Police) เป็นหน่วยงานขนาดเล็กในการบังคับใช้กฎหมายระดับกลางของสหรัฐ มีกองบัญชาการอยู่ในวอชิงตัน ดี.ซี. มีภารกิจในการสร้างความมั่นใจว่า หน้าที่ตามรัฐธรรมนูญของศาลสูงสุดจะเป็นไปอย่างมีบูรณภาพ ด้วยการคุ้มครองอาคารศาลสูงสุด ตุลาการศาลสูงสุด พนักงานศาลสูงสุด ตลอดจนแขกและผู้มาเยือน ตำรวจศาลสูงสุดอยู่ในบังคับบัญชาของมาร์แชลศาลสูงสุด (Marshal of the Supreme Court) ซึ่งศาลสูงสุดเป็นผู้แต่งตั้ง ตามประมวลกฎหมายสหรัฐ ลักษณะ 28 มาตรา 672 โดยที่ทั้งมาร์แชลและศาลเองมีอำนาจตามประมวลกฎหมายสหรัฐ ลักษณะ 40 มาตรา 6121 ในการใช้กำลังตำรวจในอาคารศาลและเพื่อคุ้มครองตุลาการ พนักงาน และผู้มาเยือนศาล
ตำรวจศาลสูงสุดตั้งขึ้นใน ค.ศ. 1935 ในฐานะกองรักษาความปลอดภัยศาลสูงสุด (Supreme Court security force) เดิมมีหน้าที่พิทักษ์รักษาอาคารศาลซึ่งเวลานั้นอยู่ในอาคารรัฐสภาสหรัฐ ประกอบด้วยเจ้าพนักงาน 33 คนที่คัดเลือกจากผู้ดำรงตำแหน่งในตำรวจรัฐสภาสหรัฐ
ปัจจุบัน ตำรวจศาลสูงสุดมีหน้าที่คุ้มครองประธานศาลสูงสุด ตุลาการสมทบ ผู้อยู่ในอาคารศาล รวมถึงอาณาบริเวณศาล หน้าที่ดังกล่าวรวมถึงการรักษาความปลอดภัยในห้องพิจารณา การคุ้มครองผู้มีตำแหน่งหน้าที่สาธารณะ การรับมือกับสถานการณ์ฉุกเฉิน และการช่วยเหลือผู้มาเยือนศาล
หน่วยงานของตำรวจศาลสูงสุดมีดังนี้
เจ้าพนักงานตำรวจศาลสูงสุดฝึกฝน ณ ศูนย์ฝึกการบังคับใช้กฎหมายกลาง (Federal Law Enforcement Training Center) ในจอร์เจีย เกษียณอายุ 50 ปีถ้าได้ทำงานมาแล้ว 20 ปี หรือเกษียณเมื่อใดก็ตามที่ทำงานมาแล้ว 25 ปี แล้วจะได้รับ "ประโยชน์เพิ่มพูนยามเกษียณ" (enhanced retirement benefits)
โยชิฮารุ ฮาบุ
โยชิฮารุ ฮาบุ, เอฟเอ็ม (羽生善治; ; 27 กันยายน ค.ศ. 1970 – ) เป็นผู้เล่นหมากรุกญี่ปุ่นระดับอาชีพ และเป็นผู้เล่นหมากรุกสากลระดับมาสเตอร์ เขาเรียนหมากรุกญี่ปุ่นภายใต้การฝึกสอนโดยทัตสึยะ ฟูตากามิ (二上達也)
ชีวิตในวัยเด็ก
โยชิฮารุ ฮาบุ เกิดในโทโกโรซาวะ จังหวัดไซตามะ ในปี ค.ศ. 1970 และได้ย้ายไปฮาจิโอจิ กรุงโตเกียวก่อนที่จะเข้าโรงเรียนอนุบาล ฮาบุได้พบกับหมากรุกญี่ปุ่นเป็นครั้งแรกเมื่อเข้าเรียนประถมศึกษาปีแรกเมื่อเพื่อนของเขาได้สอนวิธีการเดินหมากแต่ละตัว เขาเริ่มหลงไหลในเกมนี้โดยแม่ของเขาได้ส่งเข้าแข่งขันหมากรุกญี่ปุ่น ซึ่งจัดขึ้นที่สโมสรหมากรุกญี่ปุ่นฮาจิโอจิในฤดูร้อนเมื่อปี ค.ศ. 1978 แม้ว่าฮาบุจะเป็นฝ่ายตกรอบอุ่นเครื่องด้วยผลการแข่ง ชนะ 1 แพ้ 2 แต่พ่อแม่ของเขาก็พาไปยังสโมสรหมากรุกญี่ปุ่นทุกสุดสัปดาห์นับตั้งแต่เดือนตุลาคม ค.ศ. 1978 ฮาบุสามารถพัฒนาฝีมือให้ดีขึ้นได้อย่างรวดเร็ว จนเขาได้รับการเลื่อนตำแหน่งเป็นมือสมัครเล่น 5 ดั้งในเดือนตุลาคม ค.ศ. 1981 ขณะที่มีอายุได้ 11 ปี
ในระหว่างวันที่โรงเรียนประถมศึกษาของเขา ฮาบุได้มีส่วนร่วมในการแข่งขันหมากรุกญี่ปุ่นระดับภูมิภาคและระดับประเทศอย่างสม่ำเสมอของรุ่นเด็กเป็นส่วนใหญ่ ในการแข่งขันเหล่านี้ ฮาบุได้แข่งกับเด็กวัยเดียวกันหลายคนที่จะกลายเป็นผู้เล่นระดับอาชีพในภายหลัง ซึ่งประกอบด้วย โทชิยูกิ โมริอูจิ (森内俊之), ยาซูมิตสึ ซาโต (佐藤康光) และมานาบุ เซ็นซากิ (先崎学) โดยผู้เล่นที่เกิดในช่วงปี ค.ศ. 1970 เหล่านั้น เป็นที่รู้จักกันในฐานะ "รุ่นฮาบุ" ไม่เพียงเพราะพวกเขาเกิดในปีเดียวกัน หากแต่พวกเขายังเป็นผู้เล่นที่ประสบความสำเร็จอย่างโดดเด่น
ในเดือนในกรกฎาคม ค.ศ. 1981 ฮาบุผ่านการคัดเลือกเข้าสู่การแข่งขันเมจินมือสมัครเล่น ในฐานะที่เป็นผู้แข่งขันที่อายุน้อยที่สุดเท่าที่เคยมีมาของตัวแทนชานเมืองโตเกียว และชนะการแข่งขันสำหรับนักเรียนชั้นประถมสี่รายการในเดือนสิงหาคมตามมา ส่วนในเดือนเมษายน ค.ศ. 1982 ฮาบุชนะการแข่งขันเมจินโรงเรียนประถม ครั้งที่ 7 (小学生将棋名人戦) เขาได้แสดงถึงความปรารถนาของเขาที่จะเป็นผู้เล่นมืออาชีพ และขอคำแนะนำจากคัตสึยาซุ นากาจิมะ ผู้เป็นเจ้าของชมรมหมากรุกญี่ปุ่นฮาจิโอจิและเป็นนักเรียนของทัตสึยะ ฟูตากามิ โดยฮาบุได้สมัครเรียนที่โรงเรียนฝึกอบรมเด็กฝึกงานมืออาชีพ (奨励会) ในฐานะเป็นนักเรียนของฟูตากามิ และได้รับการยอมรับในฐานะสมาชิกคนต่อมาในปี ค.ศ. 1982
ชีวิตส่วนตัว
ในเดือนมีนาคม ค.ศ. 1996 ฮาบุได้แต่งงานกับนักแสดงและนักร้องหญิงที่ชื่อริเอะ ฮาตาดะ (畠田理恵) ที่ศาลเจ้าฮาโตโนโมริฮาจิมัง ในเซ็นดางายะ กรุงโตเกียว ซึ่งอยู่ไม่ไกลจากสำนักงานใหญ่ของสมาคมหมากรุกญี่ปุ่นแห่งประเทศญี่ปุ่น ทั้งสองได้พบกันครั้งแรกในเดือนกันยายน ค.ศ. 1994 และประกาศหมั้นอย่างเป็นทางการในเดือนกรกฎาคม ค.ศ. 1995 มีรายงานว่ามีเจ้าหน้าที่ตำรวจถึง 80 นายได้รับมอบหมายให้คุ้มกันพิธี เนื่องจากทั้งสองเป็นบุคคลที่มีชื่อเสียง ครั้นในปี ค.ศ. 2012 พวกเขาก็มีลูกสาวด้วยกันสองคน นอกจากนี้ เขายังเป็นหนึ่งในผู้เล่นหมากรุกสากลที่ดีที่สุดในประเทศญี่ปุ่น กับระดับอีโลที่ระดับ 2,415 (ในเดือนกุมภาพันธ์ ค.ศ. 2014)
แขวงทาซัน
แขวงทาซัน (청구동, Dasan dong) เป็นแขวง (ทง) ของเขตชุงในโซล ประเทศเกาหลีใต้
ไส้อั่ว
ไส้อั่ว เป็นอาหารพื้นเมืองทางภาคเหนือของประเทศไทย อั่ว หมายถึง ใส่ไส้, แทรก, ยัดไว้ตรงกลาง ปกติทำจากเนื้อหมูบด (สามารถผสมกับมันแข็งของหมู เพื่อไม่ให้เนื้อหมูด้านเวลาสุก) ผสมพริกแห้ง กระเทียม ขมิ้น (ใส่หรือไม่ใส่ก็ได้) ข่า ใบมะกรูด หอมแดง และเครื่องปรุงรส แล้วกรอกลงไปในไส้อ่อนของหมูที่เกลาจนบางแล้ว บิดหัวท้ายเพื่อแบ่งให้เป็นท่อนขนาดพอประมาณ จากนั้นนำไปย่างให้สุกเกรียม มีกลิ่นหอมชวนรับประทาน บางแห่งเปลี่ยนจากหมูเป็นหน่อไม้ซอยละเอียด สำหรับมุสลิมหรือผู้ที่ไม่ประสงค์ที่จะรับประทานหมูอาจจะดัดแปลงใช้เนื้อสัตว์ชนิดอื่น แล้วก็กรอกเข้าไปในไส้สัตว์ชนิดอื่นหรือไส้เทียมแทน
ดีมอนฟรอนต์
ดีมอนฟรอนต์ (Demon Front; ) เป็นเกมอาร์เคดแนวรันแอนด์กันเลื่อนด้านข้างที่ได้รับการเปิดตัวใน ค.ศ. 2002 โดยอินเตอร์เนชันแนลเกมส์ซิสเตม โดยเกมนี้มีคุณสมบัติหลายอย่างแบบเดียวกับซีรีส์เมทัลสลัก
รูปแบบการเล่น
เกมนี้รูปแบบการเล่นคล้ายกับเมทัลสลักและเกมรันแอนด์กันอื่น ๆ แต่ขาดยานพาหนะที่เป็นองค์ประกอบของเมทัลสลัก
อย่างไรก็ตาม เกมนี้ยังมีคุณสมบัติพิเศษบางอย่าง โดยตัวละครแต่ละตัวในสี่ตัวจะนำสัตว์เลี้ยงมาด้วย ซึ่งสามารถส่งไปโจมตีศัตรูหรือใช้เป็นโล่ป้องกันได้ เกมนี้มีสามปุ่ม ได้แก่: ยิง, กระโดด และโล่ ซึ่งการกดปุ่มยิงค้างไว้นั้นเพื่อชาร์จสัตว์เลี้ยงของผู้เล่น และเมื่อปล่อยสัตว์เลี้ยงจะทำการโจมตีทำลายล้างอย่างต่อเนื่องเป็นเวลาสองสามวินาที ส่วนปุ่มโล่จะแปลงสัตว์เลี้ยงเป็นโล่ถาวร - จนกว่าผู้เล่นจะกดปุ่มอีกครั้งหรือได้รับความเสียหายมากพอที่จะหายไป ทั้งนี้ การโจมตีระยะประชิดและการโจมตีด้วยสัตว์เลี้ยงจะปล่อยหัวใจซึ่งช่วยเพิ่มพลังป้องกัน
ตัวละครของผู้เล่นประกอบด้วยเจก และซารา ซึ่งเป็นมนุษย์ธรรมดาสองคนจากโลก, ดร. เจ ซึ่งเป็นนักวิทยาศาสตร์ และมายา ซึ่งเป็นวานร โดยตัวละครทั้งหมดส่วนใหญ่เล่นได้เหมือนกัน
เอมิ มาเรีย
เอมิ มาเรีย เกิด 9 มิถุนายน ค.ศ. 1987 นักร้องและนักแต่งเพลงเพลงอาร์แอนด์บีชาวญี่ปุ่น โดยได้ออกผลงานเป็นอีพีครั้งแรกในปี ค.ศ. 2007 คือ "Between the Music"
ประวัติ
เอมิ มาเรีย เกิดเมื่อวันที่ 9 มิถุนายน ค.ศ. 1987 ที่ประเทศปาปัวนิวกินี บิดาเป็นชาวปาปัวนิวกินี ส่วนมารดาเป็นชาวญี่ปุ่น เธออาศัยอยู่ในประเทศปาปัวนิวกินีจนกระทั่งเธอมีอายุได้ 5 ขวบ มารดาจึงได้พาเธอกลับมาอาศัยในโกเบ ประเทศญี่ปุ่น
แรกเริ่ม เธอได้ฟังเพลงแนวอาร์แอนด์บีเมื่อเธอมีอายุได้ 6 ขวบจากพี่สาวของเธอ โดยเธอได้สนใจศิลปินอาร์แอนด์บี เช่น เจเน็ต แจ็กสัน, ไมเคิล แจ็กสัน และเคซีแอนด์โจโจ ด้วยอิทธิพลดังกล่าวเธอจึงเริ่มเขียนเนื้อเพลงเองตั้งแต่ที่เธอศีกษาอยู่ระดับมัธยมศึกษาตอนต้น จนเมื่อเธออยู่ระดับมัธยมศึกษาตอนปลายเธอเขียนเพลง และผลิตแผ่นเสียงของเธอเอง ต่อมาเธอได้มีส่วนร่วมในเอ็มทีวีสตาร์ทัวร์ และเริ่มร้องเพลงแถบคันไซตั้งแต่ปี ค.ศ. 2006 จนในปี ค.ศ. 2007 เธอได้ปรากฏในอัลบั้มเพลงที่ร้องร่วมกับนักร้องชาวญี่ปุ่น ได้แก่ ซีดา (Seeda) และเอ็มซีโมกกี (MC Moggy)
ในปี ค.ศ. 2007 เอมิได้ออกผลงานอีพีชุดแรกคือ "Between the Music" กับค่าย Freest Inc. ซึ่งเป็นเพลงที่เอมิแต่งขึ้นมาเอง เธอได้ออกเพลง "I Gotta (Summer Kiss)" ซึ่งเป็นซิงเกิลที่ถูกคัดเลือกโดยไอทูนส์ประเทศญี่ปุ่นประจำสัปดาห์ในเดือนสิงหาคม ค.ศ. 2008
เธอได้ออกผลงานเพลงดิจิทัลซิงเกิล เพลง "One Way Love" กับค่ายวิกเตอร์เอนเตอร์เทนเมนต์ ซึ่งในช่วงนี้เธอถูกจับตามองจากเพลง "Luv Is..." ที่เธอร้องกับ Jay'ed นักร้องญี่ป่นลูกครึ่งญี่ปุ่น-นิวซีแลนด์ ซึ่งเขาติดอันดับ 10 อัลบั้มเพลงที่มีชื่อเสียง ในเดือนธันวาคม เธอได้ติดอันดับหนึ่งในสิบเพลงฮิต เธอได้ร่วมร้องเพลงกับซีดา (Seeda) ในเพลง "Wisdom" และติดชาร์ตอันดับที่ 8 หลังเธอออกจำหน่ายซิงเกิล "Show Me Your Love" ในปี ค.ศ. 2010 เธอได้ออกอัลบั้ม Contrast ซึ่งเป็นอัลบั้มที่สองของเธอ
อ้างอิง
1987
ปาเลสไตน์ (แก้ความกำกวม)
ปาเลสไตน์ เป็นภูมิภาคทางภูมิศาสตร์ในตะวันออกกลาง อาจหมายถึง
พระอังคาร
พระอังคาร (เทวนาครี: मंगल มํคล หรือ मङ्गल มงฺคล) เป็นเทวดานพเคราะห์องค์หนึ่ง ในคติไทย พระอังคารถูกสร้างขึ้นมาจากพระศิวะทรงนำกระบือ (ควาย) ๘ ตัว บดป่นเป็นผง ห่อผ้าสีชมพูเข้ม ประพรมด้วยน้ำอมฤต แล้วเสกได้เป็นพระอังคาร มีพระวรกายสีชมพู ทรงเครื่องประดับด้วยทองแดงและแก้วโกเมน ทรงกระบือ (ควาย) เป็นพาหนะ ประจำอยู่ทิศตะวันออกเฉียงใต้ และแสดงถึงอักษรวรรค จะ (จ ฉ ช ซ ฌ ญ) เรียกว่า สีหนาม ในไตรภูมิพระร่วง พระอังคารมีวิมานลอยอยู่รอบเขาพระสุเมรุด้านทิศตะวันออกเฉียงใต้ วิมานใหญ่ ๑๕ โยชน์ รัศมีแดง
ในคติฮินดู พระอังคาร มีนามว่า พระมังคละ หรือ พระมงคล ถือกำเนิดจากเหงื่อหรือเลือดของพระศิวะที่ทรงหยดลงในขณะทรงพระพิโรธกับการต่อสู้กับอันธกาสูร และพระแม่ธรณีได้รองรับไว้ กำเนิดเป็นกุมารกายสีแดงโลหิต มี ๔ กร บ้างก็ว่าเป็นบุตรของพระแม่ธรณีกับพระวิษณุในร่างพระวราหาวตาร เดิมมีนามว่า พระเภามะ พระเภามะได้เริ่มการบูชาพระศิวะ จนพระศิวะพอพระทัย และแต่งตั้งให้เป็นเทวดานพเคราะห์ อีกตำนานเล่าว่า พระมังคละ มีนามว่า พระโลหิตางค์ เกิดจากเหงื่อของพระศิวะในขณะที่ทรงสอนการร่ายรำตาณฑวะแก่นาฏยาจารย์ พระแม่ธรณีได้รองรับไว้ และยกกุมารนี้ให้อันธกาสูร พระโลหิตางค์ ได้ร่ำเรียนวิชากับนาฏยาจารย์ ต่อมาอันธกาสูรถูกพระศิวะสังหาร นางวฤษภานุ มเหสีของอันธกาสูรได้ยุยงให้พระโลหิตางค์ รบกับพระศิวะ พระโลหิตางค์ประชันดนตรีกับพระศิวะ และพ่ายแพ้ไป พระโลหิตางค์ได้สำนึกผิดและขอขมา พระศิวะทรงให้พรและแต่งตั้งให้เป็นเทวดานพเคราะห์ เป็นเทพประจำดาวอังคาร ซึ่งอยู่ใกล้กับโลก เป็นเทพแห่งสงคราม การสู้รบ เป็นเทพผู้มอบพรแก่เหล่ากษัตริย์และนักรบ
ลักษณะของพระอังคาร ในคติไทย เป็นเทพบุรุษมีกายสีชมพู มี ๔ กร ทรงหอก ตรีศูล กระบองและศรเป็นอาวุธ สวมมงกุฎน้ำเต้า ทัดดอกไม้สีแดง สวมอาภรณ์สีแดงและสีม่วง ทรงเครื่องประดับด้วยทองแดงและแก้วโกเมน ทรงกระบือเป็นพาหนะ ในคติฮินดู เป็นเทพบุรุษมีกายสีแดงดังโลหิต รูปร่างสูงใหญ่ กำยำล่ำสัน เอวเล็ก นัยน์ตาสีแดงดังเลือด มี ๔ กร ทรงหอก ตรีศูล คทา ดอกบัว ฯลฯ สวมมงกุฎทองคำ รัศมีสีแดงโลหิต สวมอาภรณ์สีแดง ทรงเครื่องประดับด้วยทองแดงและแก้วโกเมน ทรงแพะเป็นพาหนะ พระอังคาร ยังมีนามอื่นๆอีก อาทิ เช่น พระมังคละ,พระเภามะ,พระโลหิตางค์,พระอังคารกะ,พระรักตวรรณ,พระกุชะ,พระภูมิบุตร,พระภูมิสุตะ,พระมหาวีระ,พระมหาศูระ,พระมหาเราทระ,พระมหาภัทระ ฯลฯ
พระอังคาร เป็นเทวดานพเคราะห์ประเภทบาปเคราะห์ ให้ผลในทางรุนแรงและเร่าร้อน นั่นคือ ผู้ใดเกิดวันอังคาร หรือมีพระอังคารสถิตร่วมกับลัคนา มักมีอารมณ์มักโกรธ มุทะลุ ตึงตัง ชอบใช้กำลัง ขยัน อดทน ไม่ยอมคน ใจร้อน แต่กล้าหาญ ตามนิทานชาติเวร พระอังคารเป็นมิตรกับพระศุกร์ และเป็นศัตรูกับพระอาทิตย์ เรื่องมีอยู่ว่า พระอังคารเกิดเป็นกบ พระเสาร์เกิดเป็นงู พระศุกร์เกิดเป็นรุกขเทวดา งูได้ไล่จับกบกินเป็นอาหาร กบได้หนีมาหลบใต้ต้นไม้ รุกขเทวดารู้สึกสงสารกบ จึงสำแดงฤทธิ์ไล่งูไป ตั้งแต่นั้น พระอังคารจึงเป็นมิตรกับพระศุกร์ ส่วนพระเสาร์เป็นศัตรูกับพระศุกร์ ส่วนเรื่องพระอังคารเป็นศัตรูกับพระอาทิตย์นั้น ครั้งหนึ่ง พระอังคารเกิดเป็นวิทยาธร พระพฤหัสบดีเกิดเป็นอาจารย์ทิศาปาโมกข์ พระอาทิตย์เกิดเป็นมานพหนุ่ม พระจันทร์เกิดเป็นบุตรีอาจารย์ทิศาปาโมกข์ มานพหนุ่มได้มาเล่าเรียนวิชากับอาจารย์ทิศาปาโมกข์ จนสำเร็จวิชา อาจารย์จึงยกบุตรีให้ และให้ใส่นางไว้ในผอบทองเพื่อจะได้ปลอดภัย วันหนึ่งมานพไปหาผลไม้ในป่า วิทยาธรได้ลักลอบมาเป็นชู้กับบุตรีอาจารย์ อาจารย์เข้าฌานและได้เห็นความประพฤติชั่วของบุตรี จึงคิดอุบายขึ้นมา วันหนึ่งมานพกลับมาเยี่ยมอาจารย์ อาจารย์ได้หยิบเซี่ยนหมากออกมารับรองไว้สองเซี่ยน มานพเห็นผิดธรรมเนียมจึงไต่ถาม อาจารย์จึงให้รีบกลับไปที่เรือนและเปิดผอบดูเถิด เมื่อมานพหนุ่มกลับมา เปิดผอบพบนางผู้เป็นภรรยาเป็นชู้กับวิทยาธร วิทยาธรเห็นดังนั้นก็ตกใจ หยิบพระขรรค์ฟันศีรษะมานพหนุ่ม ส่วนมานพขว้างจักรเพชรไป ถูกขาวิทยาธรขาด ตั้งแต่นั้น พระอังคารจึงเป็นศัตรูกับพระอาทิตย์ ส่วนพระจันทร์เป็นศัตรูกับพระพฤหัสบดี และพระอาทิตย์เป็นมิตรกับพระพฤหัสบดี จากตำนานนี้ผู้ใดที่เกิดวันอังคารแล้วพระศุกร์โคจรเข้าสู่ดวงชะตา จะมีมิตรสหายเกื้อหนุน ได้ลาภยศทรัพย์สินเงินทอง รอดพ้นภัยพาล หากพระอาทิตย์โคจรเข้าสู่ดวงชะตา จะเกิดอุบัติเหตุเกี่ยวกับขา ขาหัก ข้อเท้าพลิก หรือมีอาการเจ็บปากเจ็บคอ
ในโหราศาสตร์ไทย พระอังคารถูกแทนด้วยสัญลักษณ์ ๓ (เลขสามไทย) และด้วยเหตุที่สร้างขึ้นมาจากกระบือ ๘ ตัว จึงมีกำลังพระเคราะห์เป็น ๘ สำหรับพระประจำวันเกิดของผู้ที่เกิดวันอังคารก็คือ ปางไสยาสน์ และภายหลังมี ปางลีลา เพิ่มอีกหนึ่งปาง
เมื่อเทียบกับความเชื่อทางตะวันตกแล้ว พระอังคารเทียบได้กับแอรีสของเทพปกรณัมกรีก และมาร์สของเทพปกรณัมโรมัน ซึ่งทั้งคู่ก็เป็นเทพแห่งสงครามเช่นเดียวกัน
นักภูมิศาสตร์
แม้ว่านักภูมิศาสตร์จะเป็นที่รู้จักในฐานะของผู้สร้างแผนที่มาตั้งแต่อดีต แต่ความจริงแล้วแผนที่เป็นเพียงส่วนหนึ่งของสาขาการทำแผนที่ และการทำแผนที่ก็เป็นส่วนหนึ่งของสาขาภูมิศาสตร์เช่นกัน นักภูมิศาสตร์ไม่ได้ศึกษาเพียงแต่รายละเอียดของสภาพแวดล้อมทางธรรมชาติและสังคมมนุษย์เท่านั้น แต่รวมถึงความสัมพันธ์ของทั้งสองสิ่งว่ามีผลกระทบต่อกันและกันอย่างไรบ้าง
หากแบ่งแยกตามสาขาวิชาของภูมิศาสตร์ นักภูมิศาสตร์กายภาพจะศึกษาถึงสภาพแวดล้อมทางธรรมชาติขณะที่นักภูมิศาสตร์มนุษย์จะศึกษาถึงสังคมมนุษย์ ปัจจุบันนักภูมิศาสตร์สมัยใหม่ได้มีการใช้เทคโนโลยีต่างๆ เช่น ระบบสารสนเทศภูมิศาสตร์ การรับรู้จากระยะไกล เป็นต้น มาใช้ในการทำงานทั้งในหน่วยงานภาครัฐและเอกชน
ขอบเขตในการศึกษา
นักภูมิศาสตร์สามารถแบ่งขอบเขตการศึกษาได้ออกเป็นสามสาขาย่อยของภูมิศาสตร์ ดังนี้
สมาคมเนชั่นแนล จีโอกราฟิกได้กำหนดห้าหลักสำคัญของนักภูมิศาสตร์ ประกอบด้วย
Ciliocincta
Ciliocincta เป็นสกุลของ worms ที่อยู่ในวงศ์ Rhopaluridae.
สปีชีส์ในสกุล ได้แก่:
ออเรนจ์ (การสื่อสาร)
ออเรนจ์ (Orange S.A.) เป็นบริษัทข้ามชาติสัญชาติฝรั่งเศสผู้ให้บริการด้านโทรคมนาคม มีลูกค้า 266 ล้านคนทั่วโลก มีพนักงานกว่า 89,000 คนในฝรั่งเศสและอีก 59,000 คนในต่างประเทศ เป็นเครือข่ายสัญญาณโทรศัพท์มือถือที่ใหญ่ที่สุดเป็นอันดับ 10 ของโลกและใหญ่เป็นอันดับ 4 ของยุโรป มีรายได้ 40 พันล้านยูโรในปี ค.ศ. 2015 ปัจจุบันให้บริการโทรศัพท์มือถือ โทรศัพท์บ้าน อินเทอร์เน็ต และไอพีทีวี
มิชาล มาติโชวิค
ชีวประวัติและผลงาน
มิชาล มาติโชวิค เกิดและโตที่เมืองลับบลิน ประเทศโปแลนด์ ในปี 2005 เขาได้ย้ายไปอยู่ที่ลอนดอน (London) ประเทศอังกฤษ (United Kingdom) เขาได้เริ่มเรียนที่มหาวิทยาลัยศิลป์แห่งศิลป์ลอนดอน(Art at University of the Arts London) ในปี 2007 เขาจบการศึกษาจากวิทยาลัยลอนดอน ในด้านศิลป์และการออกแบบ ในปี 2010 จบการศึกษาระดับปริญญาตรีจาก วิทยาลัยเซ็นทรัล เซียนส์ มาร์ติน แห่งศิลป์และการออกแบบ สาขาการถ่ายภาพ.(๑).
มาติโชวิค (Martychowiec) ได้รับอิทธิพลอย่างลึกซึ้งโดยการทำงานของศิลปินญี่ปุ่นต่างๆ โคจิ คาโมจิ(Koji Kamoji), ฮิโรชิ ซึกิโมโตะ(Hiroshi Sugimoto) ไอซามุ โนกุชิ (Isamu Noguchi) รวมทั้งฐานะที่เป็นศิลปะ มีเนียลิซึ่ม(Minialism) เขายังได้แสดงความสนใจอย่างมากในศตวรรษที่ 20 ในช่วงต้นและกลางศิลปะโปแลนด์ ปลายทางชุด : ภูเขาเวทมนตร์ (Magic Mountain) เป็นครั้งแรกเพื่อระบุสไตล์ปัจจุบันของเขา(๓) มันเป็นส่วนหนึ่งของงานแสดงสินค้าตื่นและฝันที่ พาลาโซโดน่า (Palazzo Dona) ในเวนิซ, สำนักงานใหญ่ของมูลนิธิซิงนุม (Signum) ต่อไปนี้นิทรรศการโครงการทหารโดยมูลนิธิ ตื่นและฝัน เอกสาร(๔)(๕) ถูกสร้างขึ้นและตามด้วยสามนิทรรศการ, สองของพวกเขามาพร้อมกับศิลปะและเอกสารเทศกาลและ เทศกาลระหว่างประเทศของการถ่ายภาพในล็อด (Lodz) (Międzynarodowy Festiwal Fotografii FotoFestiwal) ในขณะที่อื่น ๆ ได้แสดงในสถานที่ของการสร้างโครงการ : พาลาโซโดน่า (Palazzo Dona) (๖). ควบคู่กัน, มาติโชวิค (Martychowiec) ได้ร่วมมือกับจำนวนเฉพาะรวมทั้งนิตยสารแฟชั่น : คุล์ธ (Kult), ฟูตู (Futu), ฝูงชนยาก, โลหะ, และการพิมพ์เชิงพาณิชย์อื่น ๆ รวมถึง โวเกส (Vogues) ยุโรป, แกรมมัวร์ (Glamour) และ แวนิตี้ แฟรร์ (Vanity Fair) สร้างการอำนวยการและฉายภาพการถ่ายภาพแฟชั่นชุดการสะท้อนเป็นบุคลิกภาพของตนและ ความสนใจในวัฒนธรรมของฟาร์อีสท์
Exhibitions
2010
2009
2008
บลันเชอ โคมเมอเรล
บลันเชอ ค็อมเมอเร็ล (Blanche Kommerell; เกิด 10 มีนาคม ค.ศ. 1950) เป็นนักแสดงและนักเขียนชาวเยอรมัน โดยบลันเชอแสดงภาพยนตร์กว่า 50 เรื่อง ตั้งแต่ปี ค.ศ. 1962
เทียนชาน
เทียนชาน (Tian Shan หรือ Tien Shan) เป็นเทือกเขาขนาดใหญ่ที่ตั้งอยู่ในเอเชียกลาง ยอดที่สูงที่สุดคือ เจงิชโชกูซู (7439 m) ชื่อท้องถิ่นของเทือกเขานี้ได้แก่: 天山 (ภาษาจีน; ), Хан Тәңірі (ภาษาคาซัค; Khan Tengri; ตรงตัว "Empyrean God"/"Heavenly Mountains"), Теңир-Тоо (ภาษาคีร์กีซ; Tengir-Too; ตรงตัว "Heavenly Mountains"/"เทือกเขาสวรรค์"/"Mountains of Tengri"), Тэнгэр уул (ภาษามองโกเลีย; "Tenger Uul";"Heavenly Mountains") และ تەڭرى تاغ (ภาษาอุยกูร์; Tengri Tagh หรือ Tangritah)
กษัตริย์แห่งโรม
กษัตริย์แห่งโรม (Rex Romae) เป็นตำแหน่งผู้ปกครองสูงสุดของราชอาณาจักรโรมัน มีอำนาจในฐานะหัวหน้าฝ่ายบริหาร ตุลาการ และนิติบัญญัติ ตามตำนานแล้ว กษัตริย์คนแรกคือโรมุลุส ซึ่งได้สร้างกรุงโรมขึ้นเมื่อ 753 ปีก่อนคริสต์ศักราชบนเขาแพละไทน์ กรุงโรมมีกษัตริย์ทั้งหมด 7 คนซึ่งปกครองกรุงโรมจนถึง 509 ปีก่อนคริสต์ศักราช กษัตริย์คนที่เจ็ดถูกโค่นจากอำนาจจากเหตุข่มขืนลูเครเชีย แม้จะมีชื่อตำแหน่งว่าเป็นกษัตริย์แต่ก็เป็นเพียงชื่อตำแหน่งในทางปกครองเท่านั้น กษัตริย์แต่ละคนมาจากการเลือกตั้งแบบปลอดการแข่งขัน และไม่จำเป็นต้องเกี่ยวข้องทางสายเลือดกับกษัตริย์คนก่อน ระบอบการปกครองเช่นนี้จึงไม่มีชนชั้นราชวงศ์
ตำแหน่งกษัตริย์เป็นตำแหน่งที่มีอำนาจเบ็ดเสร็จเด็ดขาดเหนือผู้คน แม้กรุงโรมจะมีวุฒิสภาแต่ก็เป็นเพียงสภาที่มีอำนาจน้อยนิดในทางปกครองเท่านั้น หน้าที่หลักของวุฒิสภาคือการสนองความปรารถนาของกษัตริย์ นอกจากโรมุลุสผู้เป็นกษัตริย์คนแรกแล้ว กษัตริย์คนต่อมามาจากการเลือกตั้งโดยประชาชนกรุงโรม วุฒิสภาจะแต่งตั้งวุฒิสมาชิกกลุ่มหนึ่งเป็นคณะอินแตร์เรกส์ ซึ่งจะเป็นคณะที่สรรหาและเสนอชื่อผู้ลงสมัครรับเลือกหนึ่งคนเป็นกษัตริย์ หากผู้สมัครคนนั้นแพ้การเลือกตั้ง คณะอินแตร์เรกส์ก็จะสรรหาผู้ลงสมัครรับเลือกคนใหม่ ผู้ที่ถูกเสนอชื่ออาจจะเป็นใครก็ได้โดยไม่เกี่ยงที่มา อาทิ ลูกิอุส ตาร์กวินิอุส ปริสกุส กษัตริย์คนที่ 5 มีต้นกำเนิดเป็นเพียงสามัญชนผู้อพยพมาจากอีทรัสคัน นครรัฐเพื่อนบ้าน อย่างไรก็ตาม ในตอนปลายยุคได้เกิดการแก่งแย่งอำนาจกันขึ้น ทำให้กษัตริย์องค์ที่ 6 และ 7 ไม่ได้มีที่มาจากการเลือกตั้งโดยประชาชน แต่มาจากการลงมติแต่งตั้งของวุฒิสภาเท่านั้น
จิ้งฮุย
จิ้งฮุย (, ? – 706) ชื่อรอง จงเย่ ได้รับการแต่งตั้งเป็น ผิงหยางซู่หมินกง  ขุนนางแห่ง ราชวงศ์ถัง และราชวงศ์อู่โจวโดยเป็นอัครมหาเสนาบดีในรัชสมัย จักรพรรดิถังจงจง ซึ่งจิ้งฮุยเป็นแกนนำสำคัญในการบังคับให้จักรพรรดินี บูเช็กเทียน สละราชบัลลังก์ร่วมกับ จาง เจี่ยนจือ
จิ้งฮุยถูก อู่ ซานซือ หรือ เหลียงเซฺวียนหวัง  พระราชนัดดาในจักรพรรดินีบูเช็กเทียนใส่ความจนถูกเนรเทศและถูกสังหารระหว่างเนรเทศเมื่อ ค.ศ. 706
การพนัน
การพนัน (gambling) หมายถึง การเล่นชนิดหนึ่งเพื่อเอาเงินหรือสิ่งอื่นใดด้วยการเสี่ยงโชค โดยการทำนายหรือคาดเดาผลที่เกิดขึ้นในอนาคต การพนันอาจแบ่งได้หลายอย่าง เช่น การพนันในการแข่งขัน ตัวอย่างเช่น เกมไพ่ เกมลูกเต๋า การพนันโดยการทำนายผลที่คาดว่าเกิดขึ้นในอนาคตเช่น การแทงบอล การแทงม้า และการพนันที่ไม่มีการแข่งขันโดยขึ้นกับความน่าจะเป็นของเหตุการณ์ที่เกิดเช่น หวย
การพนันกับปัญหาสังคมไทย
สังคมไทยมีความสัมพันธ์กับการพนันมาเป็นเวลานาน โดยการพนันเป็นส่วนหนึ่งของความบันเทิง รวมถึงการละเล่นของสังคมไทยเป็นเวลานาน เช่น มีการกำหนดให้การพนันเป็นสิ่งที่ถูกต้องตามกฎหมายขึ้นในสมัยกรุงรัตนโกสินทร์ตอนต้น ต่อมารัฐบาลปิดโรงหวยด้วยสาเหตุดังนี้
ภูธฤทธิ์ พรหมบันดาล
ภูธฤทธิ์ พรหมบันดาล ชื่อเล่น วิทย์ เกิดวันที่ 30 สิงหาคม พ.ศ. 2512 เป็นนักแสดงและนายแบบชาวไทยเกิดที่จังหวัดอุดรธานีเริ่มเข้าสู่ในวงการบันเทิงเวทีการประกวดเวทีนายแบบ Man Of The year ได้ตำแหน่งรางวัลรองอันดับ 1 ในปี พ.ศ. 2533 และผลงานโฆษณาต่าง ๆ ต่อมามีชื่อเสียงจากละคร นิราศสองภพ และภาพยนตร์เรื่อง บางระจัน เป็นต้น
วงการบันเทิง
ภูธฤทธิ์ เริ่มเข้าสู่ในวงการสายบันเทิงจากเวทีการประกวดนายแบบในปี พ.ศ. 2533 ในเวทีการประกวด Man Of The year ได้รับรางวัลตำแหน่งรองอันดับ 1 จากนั้นภูธฤทธิ์ได้รับโอกาสถ่ายแบบและร่วมแสดงโฆษณาต่าง ๆ เป็นต้น
ภูธฤทธิ์เริ่มมีชื่อเสียงจากการแสดงภาพยนตร์เรื่อง บางระจัน ในปี พ.ศ. 2543 ได้รับรางวัลตุ๊กตาทอง สาขา นักแสดงชายประกอบยอดเยี่ยมและมีผลงานการแสดงละครโทรทัศน์เรื่อง นิราศสองภพ และ สายโลหิต ออกอากาศทางช่อง 3 ภายหลังภูธฤทธิ์ได้รับโอกาสรับงานละครออกอากาศทางช่อง 7 เอชดี ในบทบาท "ราชครู" และ "ปู่โสม" จากละครเรื่อง ปู่โสมเฝ้าทรัพย์ ใน พ.ศ. 2550 และผลงานละครพื้นบ้าน เกราะกายสิทธิ์ และผลงานการแสดงละครอีกคับคั่งเป็นต้น
ใน พ.ศ. 2555 ต่อมาภูธฤทธิ์ มีผลงานละครเรื่อง ปิ่นอนงค์ ร่วมแสดงกับ ศุกลวัฒน์ คณารศ และ พีชญา วัฒนามนตรี ช่วงนั้นได้รับกระแสตอบรับที่ดีในบทบาท "อาปลอด" เป็นต้น
ผลงานการแสดง
ละครโทรทัศน์
ละครโทรทัศน์ทั้งหมดด้านล่างนี้ออกอากาศทางช่องช่อง 7 เอชดี
ละครพื้นบ้าน
ธนาคารออมสิน
ธนาคารออมสิน มีสถานะรัฐวิสาหกิจสังกัดกระทรวงการคลัง เป็นธนาคารเพื่อลูกค้ารายย่อย เน้นการให้สินเชื่อเพื่อพัฒนาชนบท พัฒนาผู้ประกอบการรายย่อย โดยมีรูปแบบของสินเชื่อและชนิดการฝากเงินรายย่อยมากมาย อีกทั้งยังสร้างเงินทุนหมุนเวียนในกลุ่มชุมชน โครงการธนาคารเพื่อประชาชน โดยให้สินเชื่อระยะสั้น แก่ผู้ประกอบการรายย่อย (ให้ประชาชนมาเป็นหนี้ในระบบ ที่สามารถตรวจสอบได้ และการเก็บดอกเบี้ยตามความเป็นจริง) เป็นช่องทางการรับและจ่ายเงินกู้ จากโครงการกองทุนหมู่บ้านและชุมชนเมือง อีกทั้งยังลงทุนในการพัฒนาประเทศ ของหน่วยงานรัฐบาลและรัฐวิสาหกิจ ให้บริการรูปแบบเงินฝากที่หลากหลาย เหมาะสมกับแต่ละช่วงวัย รวมทั้งมีการให้บริการตามหลักศาสนาอิสลาม ปัจจุบันมีจำนวนสาขาทั้งหมด 1,057 แห่งทั่วประเทศ
ประวัติ
"...แท้จริงเรื่องคลังออมสินนี้ เราได้คิดมานานแล้ว แต่หากยังมีข้อขัดข้องบางอย่างซึ่งในเวลานั้นจะยังจัดไม่ได้ จึ่งได้พึ่งมาสำเร็จ และได้ออกพระราชบัญญัติในต้นศกนี้ ที่เราต้องกล่าวเช่นนี้เพราะจะให้เห็นว่า การที่จะทำอะไรให้เป็นประโยชน์แก่บ้านเมือง ซึ่งเป็นการสำคัญและยากนั้น ไม่ใช่พอนึกจะทำก็ทำได้ง่ายๆ จำที่เราจะต้องคิดหน้าคิดหลังให้รอบคอบ มุ่งให้ได้ประโยชน์แก่บ้านเมืองจริง ป้องกันทางเสื่อมเสียพลั้งพลาดต่างๆ ให้ดีที่สุดที่จะเป็นไปได้..."
พระราชดำรัส พระบาทสมเด็จพระมงกุฎเกล้าเจ้าอยู่หัว พระราชทานเนื่องในพระราชพิธีฉัตรมงคลของโรงเรียนมหาดเล็กหลวง ในพระบรมราชูปถัมภ์ เมื่อวันที่ ๑๒ พฤศจิกายน พ.ศ. ๒๔๕๖
๑. “ลี” แปลว่า โต หรือใหญ่ ได้แก่ พระบาทสมเด็จพระมงกุฎเกล้าเจ้าอยู่หัว ที่ขณะนั้นดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร ทรงดำรงตำแหน่งประธานกรรมการ
๒. “ฟอ” มาจากคำว่า เฟื้อ เป็นนามเดิมของเจ้าพระยารามราฆพ (ม.ล.เฟื้อ พึ่งบุญ ณ อยุธยา) ผู้ดำรงตำแหน่งกรรมการผู้จัดการ
๓. “เทีย” มาจากคำว่า เทียบ เป็นนามเดิมของพระยาคทาธรบดี (เทียบ อัศวรักษ์) ผู้ดำรงตำแหน่งกรรมการ
การทดลองตั้งธนาคารลีฟอเทีย
ครั้นเมื่อเสด็จดำรงสิริราชสมบัติแล้ว ทรงพระราชปรารภถึงการรักษาทรัพย์สมบัติ ซึ่งประชาชนอุตสาหะประกอบการทำมาค้าขาย มีกำไรออมไว้เป็นทุนรอนได้แล้ว แต่การรักษาให้ปราศจากอันตรายยังเป็นการลำบาก เพราะไร้ที่ฝากฝังอันมั่นคง ส่วนการที่ประชาชนออมสินไว้เพื่อประโยชน์ยืนยาวข้างหน้า ไม่จับจ่ายเพื่อความเพลินใจชั่วขณะนั้น เป็นสิ่งควรอุดหนุนอย่างยิ่ง
ทรงพระราชดำริว่า การรักษาสินซึ่งออมไว้เช่นนี้ มีทางที่จะทรงพระมหากรุณาพระราชทานพระบรมราชานุเคราะห์ได้ ด้วยการตั้งคลังออมสิน เพื่อประโยชน์ในการรับรักษาเงินที่ประชาชนจะนำมาฝากเป็นรายย่อย และรับภาระจัดให้เงินนั้นเกิดผลแก่ผู้ฝากตามสมควร จึงทรงพระกรุณาโปรดเกล้าฯ ให้ตรา “พระราชบัญญัติคลังออมสิน พุทธศักราช ๒๔๕๖” ขึ้น โดยมีผลบังคับใช้ตั้งแต่วันที่ ๑ เมษายน ๒๔๕๖ เป็นต้นไป
ต่อมาในรัชสมัย พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระราชดำริจะขยายกิจการคลังออมสินให้กว้างขวางขึ้น จึงโอนกิจการคลังออมสิน จากกระทรวงพระคลังมหาสมบัติ ไปสังกัดกรมไปรษณีย์โทรเลข (ปัจจุบันเป็น สำนักงาน กสทช. แต่ก่อนจะแปรสภาพ ส่วนหนึ่งได้กลายเป็นวิวัฒนาการให้กับ บริษัท ไปรษณีย์ไทย จำกัด และ บริษัท โทรคมนาคมแห่งชาติ จำกัด (มหาชน)) กระทรวงพาณิชย์และคมนาคม (ปัจจุบันแยกเป็นคือกระทรวงพาณิชย์ และกระทรวงคมนาคม) มีสถานะเป็นแผนกคลังออมสินในกองบัญชี เมื่อปี พ.ศ. 2472 เป็นผลให้ราษฎรสามารถฝากและถอนเงิน ณ ที่ทำการไปรษณีย์ได้ เช่นเดียวกับบริการออมสิน ของกรมไปรษณีย์ประเทศญี่ปุ่น และกรมไปรษณีย์ประเทศเยอรมนี
กระทั่งปี พ.ศ. 2489 รัฐบาลในสมัยที่ ศ.ดร.ปรีดี พนมยงค์ เป็นนายกรัฐมนตรี ยกระดับให้คลังออมสิน เปลี่ยนสถานะเป็น "ธนาคารออมสิน" มีผลบังคับใช้เมื่อวันที่ 1 มกราคม พ.ศ. 2490เพื่อทำหน้าที่การธนาคาร และเป็นสถาบันการออมทรัพย์ที่สมบูรณ์แบบ เช่นเดียวกับธนาคารนานาประเทศ
ตราสัญลักษณ์
ตราสัญลักษณ์ของธนาคารออมสิน เป็นรูปวงกลม ภายในแบ่งออกเป็นสามส่วน แต่ละส่วนประกอบด้วย วชิราวุธ เบญจปฎลเศวตฉัตร (ฉัตรห้าชั้น) และต้นไทร อันมีความหมายดังต่อไปนี้
สลากออมสิน
สลากออมสิน เป็นรูปแบบหนึ่งของการออมทรัพย์ที่มีลักษณะพิเศษ ผลตอบแทนที่ผู้ฝากได้รับนอกจากดอกเบี้ยแล้วยังสามารถทวีเงินออมโดยผู้ฝากมีสิทธิถูกรางวัลตามที่ธนาคารกำหนด โดยทั้งดอกเบี้ยและเงินรางวัลที่ได้รับยกเว้นไม่ต้องเสียภาษี ซึ่งธนาคารมักจะโฆษณาด้วยข้อความที่ว่า สลากออมสินไม่กินทุน
สลากออมสินนี้เป็นสลากที่เสนอขายแก่ประชาชนทั่วไปได้อย่างถูกต้องตามกฎหมายนอกเหนือจากสลากกินแบ่งรัฐบาล สลากที่ออกโดยธนาคารเพื่อการเกษตรและสหกรณ์การเกษตร (ธกส.) และสลากที่ออกโดยธนาคารอาคารสงเคราะห์ (ธอส.) ซึ่งยังไม่มีธนาคารเอกชนรายใดได้รับอนุญาตให้ดำเนินการในลักษณะนี้ได้
วันออมสิน
วันที่ ๑ เมษายน เป็นวันออมสิน เพื่อรำลึกถึงพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ที่ได้พระราชทานกำเนิดคลังออมสิน (ต่อมาคือ “ธนาคารออมสิน” ตามพระราชบัญญัติธนาคารออมสิน พ.ศ. ๒๔๘๙) เพื่อประโยชน์ในการเก็บรักษาทรัพย์สิน และส่งเสริมการออมของประชาชน ซึ่งเอื้ออำนวยต่อการพัฒนาประเทศในทุกด้านตราบถึงปัจจุบัน
กีฬาธนาคารโรงเรียน ธนาคารออมสิน
ธนาคารออมสินจัดแข่งขันกีฬาธนาคารโรงเรียน เพื่อเปิดโอกาสให้นักเรียนและนักศึกษาได้พัฒนาทักษะด้านกีฬา ควบคู่กับการส่งเสริมการออมในระดับเยาวชน และสามารถต่อยอดไปสู่การแข่งขันในระดับประเทศ
อันออร์โธดอกซ์จูกบอกซ์
อันออร์โธดอกซ์จูกบอกซ์ (Unorthodox Jukebox) เป็นสตูดิโออัลบั้มลำดับที่สองของนักร้องนักแต่งเพลงชาวอเมริกัน บรูโน มาส์ ออกจำหน่ายเมื่อวันที่ 7 ธันวาคม ค.ศ. 2012 โดยค่ายแอตแลนติกเรเคิดส์ ต่อจากอัลบั้มลำดับแรก ดูว็อปแอนด์ฮูลิแกนส์ (2010) โดยมีโปรดิวเซอร์ ได้แก่ เดอะ สมีซิงตันส์ ,เจฟฟ์ บาสเกอร์ ,เอมีล เฮย์นี ,มาร์ก รอนสัน ,ซุปา ดัปส์ ,เบ็นนี บลานโก ,ดิปโล และพอล เอ็ปเวิร์ธ
ในวันที่ 4 ธันวาคม 2012 อัลบั้มนี้มีให้บริการเพื่อฟังอย่างครบถ้วนเป็นเวลา 1 สัปดาห์ก่อนที่จะออกจำหน่าย อัลบั้มนี้เปิดตัวที่อันดับสองบนชาร์ตบิลบอร์ด 200 ที่มียอดขายสัปดาห์แรก 192,000 ชุด ทำให้กลายเป็นสัปดาห์ยอดขายที่ดีที่สุดในการเปิดตัวของบรูโน มาร์ส นับตั้งแต่ออกจำหน่าย อัลบั้มนี้ยังขึ้นชาร์ตอันดับ 1 ในประเทศออสเตรเลีย ,แคนาดา ,สวิตเซอร์แลนด์ และสหราชอาณาจักร Unorthodox Jukebox กลายเป็นอัลบั้มที่ขายเร็วที่สุดของบรูโน มาร์สในประเทศหลัง ๆ และเป็นอันดับ 3 ในปี 2012 และเป็นอันดับที่ 5 ในสหรัฐอเมริกาในปี 2013 สมาพันธ์ผู้ผลิตสิ่งบันทึกเสียงระหว่างประเทศ ได้รายงานว่าอัลบั้ม Unorthodox Jukebox เป็นอัลบั้มที่ขายดีที่สุดอันดับ 4 ในปี 2013 ด้วยจำนวน 3.2 ล้านชุด และ 6 ล้านชุด ณ เดือนมกราคม 2015 อัลบั้มนี้ยังได้รับรางวัลแกรมมี่ สาขาอัลบั้มเพลงป๊อปยอดเยี่ยม ในงานประกาศผลรางวัลแกรมมี ครั้งที่ 56
รอบปฐมทัศน์ของอัลบั้มถูกนำด้วยการเปิดตัวของซิงเกิ้ลนำ คือ ล็อกต์เอาต์ออฟเฮเวน ซึ่งได้รับการยกย่องให้เป็นที่รู้จักในเชิงพาณิชย์ทั่วโลก และขึ้นชาร์ตบิลบอร์ดฮอต 100 ในสหรัฐ ติดต่อกัน 6 สัปดาห์ ในขณะเดียวกันซิงเกิ้ลส่งเสริมการขาย ยังเกิลส์ ,มูนไชน์ และเว็นไอวอสยัวร์แมน ได้รับการออกจำหน่ายในเดือนพฤศจิกายน และธันวาคมปี 2012 Unorthodox Jukebox ได้รับการสนับสนุนเพิ่มเติมผ่านทางทัวร์คอนเสิร์ตของ เดอะมูนไชน์จังเกิลทัวร์
การรับรอง และยอดขาย
!scope="row"|Philippines (PARI)
รายชื่อตัวละครในโซลอีทเตอร์
=ตัวละครหลัก= พากษ์โดย Chiaki Omigawa  (ญี่ปุ่น) อังคณา พานประทีป  (ไทย)
แต่เธอก็เกลียด พ่อนิสัยเจ้าชู้มาก จึงไว้ใจโซลซึ่งเธอคิดว่าเป็นผู้ชายที่ดีที่สุด ตอนโกรธใครจะใช้ท่า "มากะช็อป" คือเอาสันหนังสือไปฟาดหัวใครที่มายั่วตน
ในตอนแรกไปจัดการแบลร์ที่เป็นแมวที่มีพลังเวท เพราะได้ข้อมูลผิดๆ จากชิบุเซ็น คิดว่าเป็นแม่มด พอโซลกิน จึงรู้ว่าเป็นแมว กับต้องรวบรวมวิญญาณคนเลวใหม่แต่ต้น กับรับแบลร์มาเป็นสัตว์เลี้ยง ในศึกอราคโนโฟเบีย โค่นแม่มดอาราคเน่ จนได้วิญญาณแม่มด ต่อมารวบรวมวิญญาณคนเลวครบ 99 ดวง กับให้โซลกินวิญญาณแม่มดจนสร้างเดธไซส์สำเร็จ
ตอนฝึกบิน เพราะวิญญาณของเธอเป็นแบบเอเกรกอรี่ที่ว่ากันว่ามีเพียง 1 ใน 50 ล้านคน แต่โวยวายอย่างให้โซลทำปีน่ารักแบบผู้หญิง แต่พอกอเฟอร์มาไล่ล่า ตนเลิกสนใจเรื่องปีกน่ารัก และจัดการไปได้
พอโซลไปยุโรปตะวันตก เผลอทำโซลคลั่ง เพราะไปสัมผัสกลุ่มก้อนเลือดสีดำที่มีจิตบ้าคลั่ง แต่ตนก็เรียกสติโซลกลับมาได้
ตนใช้พลังวิญญาณสื่อหาโครน่า จนพบคิชินอยู่บนดวงจันทร์ กับไปหาโครน่าที่โบสถ์สถานที่พบเจอครั้งแรก แต่โครน่าไปดวงจันทร์ เธอจึงไปจันทร์ พร้อมกับนำทัพชุด 2 ร่วมศึกบนดวงจันทร์ โค่นคิชินลงได้ พากษ์โดย Kōki Uchiyama (ญี่ปุ่น) กริน อักษรดี (ไทย)
ในตอนแรกรวบรวมวิญญาณคนเลวได้ 99 ดวง เหลือวิญญาณแม่มดดวงหนึ่ง จึงไปจัดการแบลร์ พอทราบว่ากินวิญญาณแมว จึงต้องเริ่มล่าวิญญาณใหม่หมด ระหว่างต่อสู้กับโครน่า ตนถูกดาบมารแร็คนาร็อคฟันจึงได้รับเลือดสีดำปะปนเข้าไปในร่าง
ในศึกอราคโนโฟเบีย พอตนกับมากะโค่นแม่มดอาราคเน่ จนได้วิญญาณแม่มด ต่อมารวบรวมวิญญาณคนเลวคน 99 ดวง กับกินวิญญาณแม่มดดวงสุดท้าย กลายเป็นเดธไซส์
ในตอนจบ ตนคือเดธไซส์คนสุดท้ายที่ถูกตั้งกฏห้ามสร้างเดธไซส์อีก ท่าไม้ตายที่มากะและโซลเมื่อผสาญคลื่นวิญญาณ คือวิช ฮันท์ติ้ง กับเดมอน ฮันท์ติ้ง และท่าสุดท้ายคือเฟียสก๊อตฮันท์ติ้ง พากษ์โดย Yumiko Kobayashi (ญี่ปุ่น) ฉันทนา ธาราจันทร์ (ไทย)
ในตอนแรก ยมทูตเห็นว่าตนล้มเหลว จึงให้ไปเก็บวิญญาณมิฟูเนะ ที่มีพลังวิญญาณเท่ากับ 99 คนกับแม่มดแองเจล่าที่เป็นเด็ก พอชนะมิฟูเนะพบแองเจล่า จึงปล่อยทั้งคู่ไป
พอฆ่าพี่ชายสึบากิได้ จึงฝึกใช้ดาบภูติ สไตน์ให้ฝึกด้วยการเอามือไปจุ่มในน้ำที่ดูดพลังวิญญาณ แต่ตนฝึกเพลินจนเผลอดื่มไปหมด จนถูกสไตน์ต่อว่า
ตนก็มาท้าสู้กับมิฟูเนะจนแพ้ โดยที่ตนไม่รู้ว่าเผลอถ่วงเวลาให้ซิดสืบหาข้อมูลอุปกรณ์มารที่ฐานย่อยของอราคโนโฟเบีย
ในศึกอราคโนโฟเบียกับไปท้ามิฟูเนะสู้กับฆ่าทิ้ง ตอนพักฟื้น ตนคิดไปบอกแองเจล่า แต่โซลห้าม จนเข้าใจ
จากนั้นฝึกกับสไตน์ จนพัฒนามาก โดยตนร่วมศึกบนดวงจันทร์ ในช่วงตอนจบ ตนพัฒนาจนฝีมือเข้าใกล้ระดับคิชิน พากษ์โดย Kaori Nazuka (ญี่ปุ่น) พนาวรรณ ศรีวะโลสกุล (ไทย) พากษ์โดย Mamoru Miyano (ญี่ปุ่น) อภินันท์ ธีระนันทกุล (ไทย)
ในอดีตถูกยมทูตกับสปิริต หวังให้หาอาวุธผู้หญิงจับคู่ดูตัว แต่ตนไม่เอา พอพบพี่น้องทอมป์สัน ที่เป็นปืนคู่ จึงถูกใจ ชวนทั้งคู่มาเป็นอาวุธ โดยไม่สนว่าเป็นอันธพาล เวลาต่อสู้จะให้พี่น้องทอมป์สันเป็นอาวุธทั้งคู่พร้อมกัน เพราะถ้ามีแค่อันเดียวตนไม่มีอารมณ์สู้ โดยตนมีทักษะการต่อสู้มาก กับใช้พลังวิญญาณสร้างสิ่งของได้
ตอนแรกได้รับงานไปล่าวิญญาณที่พีระมิดอานูบิส แต่ก่อเรื่องไปพังพีระมิด จนโดนยมทูตลงโทษด้วยการยึดวิญญาณทั้งหมดที่สะสมมา
และตัดสินใจเข้าเรียนที่ชิบุเซ็น เพราะเห็นความตั้งใจของพวกมากะตอนสู้กับดร.สไตน์
แต่ในวันแรกตอนไปโรงเรียน สู้โซลกับแบล็คสตาร์ที่มาหาเรื่อง ซึ่งทั้งคู่ชนะพลิกล็อก เพราะโซลเผลอตัดผมตัดจนแหว่ง พอรู้ตัวช็อคทันที จากนั้นสนิทกับพวกมากะ
ในศึกอราคโนโฟเบีย สู้กับมอสคีโต้จนแขนขวาขาด แต่เพราะพกบรีลติดตัวจนรักษาแขนได้ จนแถบเชื่อมกัน 1 เส้น จนชนะ แต่ถูกโนอาจับตัวไปเป็นปีในบันทึกของเอบอน
จนพวกสปารทอริมาช่วย ซึ่งตนที่คลั่งเพราะพลังสู้ตัดสินกับแบล็คสตาร์จนเข้าใจ จนทุกคนออกมาจากหนังสือ จนแถบเส้นที่ 2 เชิ่อมกัน โค่นโนอาลงได้
ตนร่วมศึกบนดวงจันทร์ แต่ทัพสู้ไม่ไหว ยมทูตเรียกกลับไปเจรจาเป็นพันธมิตรกับแม่มดจนสำเร็จ กับบุกดวงจันทร์อีกที พอคิชินตื่น ฟรีใช้เวทเทเลพอร์ธพาทุกคนหนีมาที่โลก โดยตนติดมาด้วย จึงต้องบินขึ้นไปบนดวงจันทร์อีกทีโดยไม่พึ่งจรวด กับทราบว่าความจริงเรื่องคิชินกับยมทูต ตนร่วมมือกับพวกมากะสู้จนแถบเชื่อมครบ 3 เส้น กำจัดคิชินได้
พอทราบว่ายมทูตเสียชีวิต เพราะตนเชื่อมแถบครบ เอ็กคาลิเบอร์ที่มาบอกกับเตือนสติ คิดจึงสืบทอดเป็นยมทูตต่อไป กับยกเลิกระบบสร้างเดธไซส์และการล่าแม่มด โดยให้ทั้ง 2 ฝ่ายอยู่ร่วมกัน
แถบ 3 เส้นบนหัว คือ เดอะ ไลน์ ออฟ ซันสึ เมื่อแถบนี้เชื่อมต่อกัน แม้เส้นเดียวช่วยเพิ่มพลังมหาศาล หากแถบนี้เชื่อมติดกันครบ 3 เส้น คือการสืบทอดเป็นยมทูตเต็มตัว แต่ยมทูตจะเสียชีวิต
พี่น้องทอมป์สัน
อันธพาลแห่งนิวยอร์ก โดยทั้งคู่เป็นอาวุธสลับเปลี่ยนกันเป็นปืนกับยิง อดีตทั้งคู่ถูกแม่ทิ้ง จนทั้งคู่ถูกคิดชวนเป็นคู่หู พากษ์โดย Akeno Watanabe (ญี่ปุ่น) ศันสนีย์ ติณห์กีรดีศ (ไทย) พากษ์โดย Narumi Takahira (ญี่ปุ่น) เบญจวรรณ วนิชจิวพันธ์ (ไทย) =โรงเรียนช่างเฉพาะกิจผลิตอาวุธ หรือชื่อย่อ ชิบุเซ็น= หลังจากที่ยมทูตผนึกอาชูร่า ก็เป็นส่วนหนึ่งกับพื้นที่นั้นไม่มานอกเขตไม่ได้ จึงสร้างเดธซิตี้ ขึ้นมา โดยใจกลางตั้งโรงเรียนขึ้นมา เพื่อรวบรวมเหล่าเด็กที่เป็นลูกหลานอาวุธมาร กับเหล่าผู้ใช้ เพื่อปราบปรามคนเลว กับกำจัดแม่มดชั่วร้าย แต่ในตอนจบ กำจัดคิชินได้ เพราะเป็นพันธมิตรกับแม่มด จึงยกเลิกระบบล่าแม่มด กับเดธไซต์ออกไป พากษ์โดย ธวัช รัตตะชัย (ไทย)
พอเดธไซส์มาแค่ 4 คนก็ท้อใจ กับส่งพวกมากะไปถล่มอราคโนโฟเบีย ซึ่งตนรู้สึกถึงการที่คิดใช้บรีล แถบ 1 เส้น เชื่อมกัน ตนจึงอ่อนแรง
พอคิดถูกจับตัวไปเป็นปี ตนจึงตั้งกลุ่มสปารทอริขึ้นมาเพื่อช่วยคิด แต่พอประชุมเรื่องบุกฐานโนอาเพื่อช่วยคิด สปิริตก่อเรื่องเรียดสาวๆ มาจัดปาร์ตี้ในห้องทำงาน เพื่อพักผ่อน แต่ตนเห็นว่าสปิริตลืมลูกตัวเองนานไปจึงต่อว่ากับทำร้าย จึงส่งทีมไปช่วยคิด ตอนที่คิดสู้กับโนอาภูมิใจที่เส้นที่ 2 เชื่อมกันจนตนอ่อนแรงลงไปมาก
พอคิดกลับมา ตนเริ่มค้นหาคิชินทั่วโลก แต่รุนแรงเกินไป ทำให้แต่ละประเทศเดือดร้อน
ในศึกบุกดวงจันทร์ ให้คิดไปเจรจากับแม่มด ส่วนตนคุยกับเอ็กคาลิเบอร์เรื่องคิด จนแถบเส้นที่ 3 ของคิดเชื่อมกัน ตนเสียชีวิต แต่ก่อนตาย
ในอดีตเมื่อ 800 ปีก่อน ก่อตั้งกลุ่มปราบปรามแม่มด โดยตนเป็นผู้นำที่น่าเกรงขาม กับนำความกลัวออกจากร่างไปสร้างคิชินขึ้นมา เพื่อตนเป็นเทพ แต่พอคิชินคลั่ง ตนจึงผนึก แต่วิญญาณตนเป็นส่วนหนึ่งกับโซนนั้น จึงสร้างเดธซิตี้ กับก่อตั้งชิบุเซ็นเพื่อรวบรวมสายเลือดอาวุธมาร คอยปราบปรามคนเลวกับแม่มด จึงเปลี่ยนหน้ากาก กับพูดสำเนียงตลกกับตบมุกจนติดปาก ในปัจจุบันสร้างคิดขึ้นมาโดยให้มีความกลัวทั่วไป เพื่อไม่ให้คลั่งเหมือนคิชิน
เดธไซส์
โดยสามารถอ่านคลื่นและดึงประสิทธิภาพพลังวิญญาณสูงสุดของผู้ใช้ออกมา จึงเป็นเดธไซส์ที่เก่งกาจ ส่วนสิทธิการดูแลมากะอยู่ที่ทางฝ่ายแม่ทั้งหมด ส่วนตนก็ย้ายไปอยู่บ้านยมทูต ซึ่งตนมักถูกมากะของยืมบัตรของตนเพื่อยืมหนังสือในห้องสมุด ทำให้มากะเผลอยืมหนังสือที่เบาะแสเกี่ยวกับศึกต่างๆ เสมอ
พอคิชินคืนชีพและหลบหนีไปซ่อนตัว ตนรับภารกิจตามหาคิชิน แต่ลุ่มหลงในจิตบ้าคลั่ง จึงทรยศชิบุเซ็น หันไปนับถือคิชิน หลังจบศึกชิงบรีล ฆ่าบีเจ ที่สัมผัสรู้ที่อยู่คิชินได้ กับใส่ความสไตน์ จนถูกสไตน์กับแมรี่ไล่ล่า
พอจบศึก อราคโนโฟเบีย ไปชวนกิริโกะเข้าร่วมกับโนอา โดยตนหวังรู้ที่ซ๋อนคิชิน ชวนไปเข้าร่วมกับโนอา พอสไตน์กับแมรี่ตามมาเจอเกิดสู้กัน ที่แถบนอกเมืองชิบุเซ็น ตนสู้ไม่ไหว จึงสารภาพกับหนีไป
โดยตนไปไล่ล่าเมดูซ่าที่มีข้อมูลวิจัยสร้างคิชิน ทำให้ชิบุเซ็นชิงข้อมูลไปได้ ตนจึงหลอมรวมจิตบ้าคลั่งกับตัวตลก สู้กับเมดูซ่า แต่เทสก้ามาขวาง ตนจึงหนีไป จึงต้องหนี พอพวกสไตน์บุกฐานโนอา ตนออกจากการต่อสู้ เพราะรู้ที่อยู่คิชิน โดยขณะไปอีกที ถูกเทสก้าแอบตามตลอด จึงสู้กัน ตนบาดเจ็บแค่ใบหน้าหน้ากับไหล่ข้างซ้าย แต่ฆ่าเทสก้าได้ กับรีบไปดวงจันทร์ พอทัพชิบุเซ็นบุกมา ตนรวมตัวกับตัวตลกสู้แพ้สไตน์จนเสียชีวิต พากษ์โดย เบญจวรรณ วนิชจิวพันธ์ (ไทย)
ตอนคิชินหนีไป ถูกเรียกตัวมา กับรับคำสั่งเป็นคู่หูสไตน์ พอบีเจถูกฆ่า ตนเสียใจมาก จึงร่วมมือกับสไตน์หาฆาตรกรตัวจริง จนรู้ว่าคือจัสติน แต่จัสตินก็หนีไป ในตอนจบมีลูกกับสไตน์
ในศึกอราคโนโฟเบีย คอยเฝ้าข้างนอก เพื่อป้องกันกับเป็นคนสั่งการทัพตอนบุก พอเมดูซ่ายึดร่างอาราคเน่ที่โดนมากะจัดการ ตนโผล่มาช่วยมากะไว้
ตนออกตามหาจัสติน โดยหวังว่าจัสติยจะกลับตัว โดยส่องเงาจัสตินตอนสู้กับเมดูซ่า เพื่อสืบที่อยู่คิชิน
ในตอนไปบุกฐานโนอา ตนแกล้งตาย เพื่อสืบต่อจนรู้ที่อยู่คิชิน กับใส่หัวกระรอก พอเจอจัสติน ตอนนั้นใส่หัวหมาป่า จึงสู้กัน พยายามกล่อมจัสตินแต่ล้มเหลวกับถูกฆ่า จน่รางถูกทำลาย แต่ก่อนตาย ย้ายวิญญาณย้ายไปอยู่ในกระจกไปมา เพื่อกลับชิบุเซ็นไปรายงานว่าคิชินอยู่อยู่บนดวงจันทร์
ในตอนจบวิญญาณต้องสิงอยู่ในกระจกกับทำหน้าที่ในฐานะเดธไซส์
ครูในชิบุเซ็น
พากษ์โดย ณฐพงษ์ เธียรสวัสดิ์กิจ (ไทย)
ในตอนแรกรับงานจากยมทูต เพื่อสั่งสอนพวกมากะที่ล่าวิญญาณได้ 0 โดยตนจับซิดที่ตายมาดัดแปลงเป็นซอมบี้ เพื่อหลอกชาวบ้าน พอเห็นความตั้งใจที่พวกโซลปกป้องกัน ตนจึงยอมเฉลยว่าแค่แกล้งเล่น กับมาเป็นครูสอนในชิบุเซ็น
ตอนมากะกับโซลไปเรียนนอกหลักสูตร ตนทราบเรื่องดาบมารจึงชวนสปิริตไปช่วยพวกมากะ พอโซลติดเลือดสีดำ ตนสงสัยว่าเมดูซ่าเป็นแม่มด กับเปิดโปง แต่ช้าไป จึงนำพวกมากะไปยับยั้งการคืนชีพคิชิน โดยตนสู้ถ่วงเวลาเมดูซ่ากับชนะ แต่เมดูซ่าหนีไป
หลังจากคิชินคืนชีพ ตนถูกลูกหลงจากจิตบ้าคลั่ง ยมทูตจึงจัดให้เป็นคู่หูกับแมรี่ พอบีเจถูกฆ่า โดยใส่ความตน ตนกับแมรี่ถูกพวกสปิริตช่วยพาหนี เพื่อทั้งคู่ไปสืบหาคนร้ายจนพบว่าจัสตินคือฆาตกร แต่ตอนเปิดโปง จัสตินหนีไป ตนกลับมาเป็นครูอีกครั้ง
ร่วมศึกบุกฐานโนอา กับบนดวงจันทร์ ในตอนจบมีลูกกับแมรี่ พากษ์โดย ธีระ โรจนานันท์ (ไทย)
ในอดีตเก็บแบล็คสาร์ที่ยังเด็ก ให้ชิบุเซ็นรับเลี้ยง พากษ์โดย ฉันทนา ธาราจันทร์ (ไทย)
สปารทอริ
กลุ่มเฉพาะกิจที่ถูกจัดตั้งหลังจบศึกอราคโนโฟเบีย โดยสมาชิกคือ เหล่าผู้ใช้หัวกะทิ 1 ดาว กับอาวุธคู่หู โดยผู้ใช้ถูกเลื่อนขั้นเป็น 2 ดาว พากษ์โดย Hiroyuki Yoshino (ญี่ปุ่น) พากษ์โดย Wataru Hatano (ญี่ปุ่น) พากษ์โดย  Kenichi Suzumura (ญี่ปุ่น) พากษ์โดย Chiwa Saitō  (ญี่ปุ่น) ฉันทนา ธาราจันทร์ (ไทย) พากษ์โดย Kanae Oki(ญี่ปุ่น)
จากนั้นก็หนีจัสติน จนเสียข้อมูลวิจัยให้ชิบุเซ็น พอโครน่ากลับมาหาตน ตนก็ก็อ่อนโยนกับลูกครั้ง จนถูกโครน่าฆ่าตาย ซึ่งตนจงใจให้การวิจัยสำเร็จ
มีท่าไม้ตาย คือ เวกเตอร์แอร์โรว์ เวกเตอร์เพลท เวกเตอร์สตอร์ม และเวกเตอร์เบลด
คำร่ายเวท : เนค สเนค คอบร้า คอบร้า ร่ายซ้ำหลายที พากษ์โดย ศันสนีย์ ติณห์กีรดีศ (ไทย)
พอถูกเมดูซ่าหลอกใช้ให้ปลุกจิตบ้าคลั่งใส่สไตน์ ตนจึงทำกับหายตัวไป แท้จริงเมดูซ่าทำการวิจัย จนโครน่าพัฒนามาก กับได้รับตัวตลกสีดำจนมีพลังเพิ่มขึ้น ถึงขั้นฆ่าซาร์ ปุชก้ากับคู่หู จากนั้นถูกอยู่กับเมดูซ่าที่บ้านเก่า ได้รับความอ่อนโยนจากแม่ ตนก็คลุ้มคลั่งฆ่าเมดูซ่า กับไปซ่อนที่โบสถ์ ที่พบกับมากะครั้งแรก พอมากะมาพบ ตนก็หนีไปตามหาคิชินที่ดวงจันทร์ กับดูดกลืนคิชิน สู้มากะกับสปิริต จนคิชินกลืนกินตนจากภายในจนเสียชีวิต พอมากะโดนดู ตนที่รู้สึกถึงมากะ แม้ตนตายไปแล้วก็ได้สติจึงบอกลากับทำลายคิชินจากภายใน พากษ์โดย ธวัช รัตตะชัย (ไทย)
ตนไปท้าพวกมากะสู้เพื่อฝึกใช้เวทจากดวงตาแม่มดอาวุโส
ร่วมศึกปลุกคิชิน โดยขังชิบุเซ็นไว้ในหอคอย แต่นานสุดคือ 1 ชั่วโมง จึงร่วมมือกับเอลก้าเอาเลือดสีดำคืนชีพคิชินจนสำเร็จ แต่ยมทูตออกมาได้ใน 45 นาที เพราะตนฝึกไม่ชิน
ในศึกชิงบรีล มีเอลก้ากับพวกมิสึเนะร่วมมือขโมยบรีลองจริงสลับเปลี่ยนกับของปลอม
ในศึกอราคโนโฟเบีย หลงมาเจอคิด ร่วมมือกันสู้กับมอสคีโต้ กับให้คิดเป็นนกต่อ เพื่อตนแอบไปทำลายหอคอย
พอทราบว่าเอลก้าโดนชิบุเซ็นจับ จึงคิดไปช่วย แต่ก็โง่ทำตัวเองถูกจับตามมา ร่วมกลุ่มไปเจรจากับแม่มด ไปบุกดวงจันทร์ กับพากลุ่มหนีจนคิดติดมาด้วย ในตอนจบตนหมดโทษ
คำร่ายเวท : วูล์ฟ บุช วูล์ฟ วูล์ฟ บุช
เน้นใช้เวทน้ำแข็งกับภาพลวงตา กับเทเลพ็อทเป็นหลัก พากษ์โดย เบญจวรรณ วนิชจิวพันธ์ (ไทย)
พอเมดูซ่าสู้กับจัสติน ตนถูกแบล็คสตาร์จับไปชิบุเซ็น ร่วมมือกับแม่มดทั้ง 3 ส่งพวกมากะไปยังบันทึกของเอบอนเพื่อช่วยคิด กับถูกขัง พอฟรีมาช่วยแต่ถูกจับเหมือนกันก็หมดหวัง ร่วมกลุ่มไปเจรจากับแม่มด ไปบุกดวงจันทร์ ในตอนจบตนหมดโทษ คำร่ายเวท : คาเอร็อก ฟุโระเอล เกโคเอล ฟุรกเกะ
=องค์กรอราคโนโฟเบีย=
ในศึกอราคโนโฟเบีย คิดใช้เครื่องควบคุมปล่อยจิตบ้าคลั่งเพื่อควบคุมโลก แต่ล้มเหลว สู้แพ้มากะจนเสียชีวิต
100 ปี คือช่วงบึกที่สุด,200 ปี คือช่วงที่เร็วที่สุด,400 ปี คือช่วยที่มีจำนวนเยอะที่สุด ,800 ปี คือช่วงที่แข็งแกร่งที่สุด
ศึกชิงบรีล สู้กับพวกมากะจนแพ้ แต่ส่วนหัวหนีไปได้
=กลุ่มโนอา=
พอพวกสปาริทอริมาช่วยคิดออกมาได้ ตนเรียกของสะสมทั้งหมดออกมาสู้จนแพ้กับเสียชีวิต แต่ที่เสียชีวิตนั้นเป็นเพียงไอคอนของความโลภในบันทึกที่สารบัญบงการ ตนถูกสร้างใหม่ในรูปแบบของความโกรธขึ้นมา กับนำกอเฟอร์ไปหาคิชินบนดวงจันทร์ เพื่อสู้แต่ถูกจิตบ้าคลั่งกลืนกิน จนแยกออมาเป็นบาป 6 ส่วนยกเว้นความโลภ ปัจจุบันถูกกอเฟอร์พา 6 หัวบินจากไปในตอนจบ
สารบัญถูกสร้างขึ้นมาโดยใช้เอ็กคาลิเบอร์เป็นต้นแบบ เพราะเอบอนรำคาญเอ็กคาลิเบอร์ หวังทำให้จมูกโค้งลงให้ได้ จึงมีรูปร่างแบบนี้ ปัจจุบันถูกคิชินกินพร้อมกับโนอา
พอล่าวิญญาณมากะมาพลาด ตนเศร้าที่ถูกโนอาต่อว่า จะไปทำร้ายกับทรมานคิดเพื่อระบาย
หลังจากที่โนอา(ความโลภ)เสียชีวิต ตนเก็บบันทึกของเอบอนหนีไป พอโนอา(ความโกรธ)ถูกสารบัญสร้างใหม่ ก็ร่วมเดินทางไปดวงจันทร์ พอคินชินกินโนอาแล้วคลายออกมาเป็น 6 ร่างในตอนจบ ตนหิ้วร่างโนอา 6 หัวบินหายไปอย่างมีความสุข
โดยปลูกถ่ายความทรงจำตนใส่ลูกหลานซ้ำไปมา ในศึกชิงบรีลสู้กับจัสตินเสมอ จึงหนีไป ในศึกอราคโนโฟเบียถูกพี่น้องทอมสันวางยาสลบในเหล้า จนหลับไป พอตื่นมาทราบว่ากลุ่มล่ม ถูกจัสตินชักชวนเข้าร่วมกับโนา เพราะอยากสู้ โดยสู้แพ้มากะโซลในบันทึกของเอบอน จนร่างถูกทำลาย แต่ตนหนีไปสิงในร่างลูกสาวตน กับใช้บรีลเร่งการเติบโต คิดฆ่าทั้งคู่แต่ว่าวิญญาณทนรับจิตสังหารตลอด 800 ปีไม่ไหวจนวิญญาณแหลกสลายไป
ซึ่งถ้าใครใช้ตนเป็นอาวุธสู้ยังไงก้ต้องชนะอย่างง่ายดาย เผลอๆชนะคิชินก็ได้ แต่ไม่มีใครทนนิสัยกวนๆ น่ารำคาญของตนได้
เคยมีครั้งหนึ่งแบล็คสตาร์ที่สอบตก หนีการจัดหนังสือในห้องสมุดกับคิดที่สนใจตน ทั้งคู่มาหา แต่พอทั้งคู่รำคาญ จึงเลิกสนกับจากไป กับเคยเป็นคู่หูกับฮีโร่ ยึดชิบุเซ็นมาทีหนึ่ง แต่ตนถูกทิ้งไว้ที่เดิมพระฮีโร่รำคาญที่ตนจามไม่หยุดมาทีหนึ่ง
ปัจจุบันอาศัยอยู่ในใจกลางเกาะที่สาปสูญ ที่ใครเข้าไปเห็นภาพลวงตาในอดีต ถ้าใครเข้าไปเกิน 20 นาที ร่างจะสลายไปเป็นส่วนหนึ่งของภาพลวงตานั้น แต่จะไร้ผลกับเกรทโอลวันหรือทายาทของพวกนั้น เช่น คิดเป็นต้น ในศึกชิงบรีล ตนเผยมาทีหนึ่ง ซึ่งทุกคนคิดว่าเผยภาพลวงตา
ตอนที่คิดมาสืบเบาะแสเรื่องที่ซ่อนของคิชิน คิดจับได้ว่าตนคือตัวจริง จึงคุยกัน ซึ่งตนให้คำใบ้กับรอคอย
ตอนที่คิดถูกขังในนั้น กับพวกมากะเข้ามา ตนมอบพลังให้คิดกับแบล็คสตาร์สู้กันติดสินกัน จนทั้งเสมอกับเลิกสู้ ตนจึงยอมกับกับส่งพวกมากะออกจากบันทึกของเอบอน
=ตัวละครอื่นๆ= พากษ์โดย ธีระ โรจนานันท์ (ไทย)
วันหนึ่งกลัวตาย จนทนไม่ไหว จึงเอาวิญญาณคนดีไปให้อาวุธคู่หูที่ชื่อวัชระกินเพื่อเพิ่มพลัง จากนั้นก็นำมอบให้กินเรื่อย พอถูกยมทูตจับได้ ตนเกิดบ้าคลั่งไม่ไว้ใจใคร จึงกินอาวุธคู่หูเข้าไป กลายเป็นคิชิน จนวัชระเสียชีวิตกลายเป็นอาวุธที่ถูกเรียกมาใช้ตรงปาก และกินสมาชิก เกรทโอลวันอีก 3 คนเพื่อเพิ่มพลังจนบ้าคลั่ง จึงสู้กับยมทูตจนแพ้กับถูกผนึก กับถูกถลกหนังมาเป็นผ้าห่อผนึกตัวเอง เป็นต้นเหตุให้ยมทูตจึงสสร้างเดธซิตี้กับชิบุเซ็นขึ้นมา
800 ปีต่อมา พวกเมดูซ่าฉีดเลือดสีดำในตัว คิชินจึงคืนชีพครั้ง สู้กับยมทูต คุยกันถึงอดีต ซึ่งตนบอกลากับหนีไปซ่อน ทำให้ทั่วโลกโดนจิตบ้าคลั่ง จนเพิ่มคนเลวมากขึ้น อราคโนโฟเบียที่นำโดยแม่มดอาราคเน่ ก็เป็น 1 ในนั้น ซึ่งชิบุเซ็นออกตามหาเพื่อกำจัด แต่หาไม่เจอ
แท้จริงตนได้ซ่อนบนดวงจันทร์ โดยหลับไหลอยู่ที่นั้น ซึ่งมีตัวตลกจำนวนมากที่ฟื้นตัวและแกร่งกว่าเดิม เป็นกองทัพ
ตอนชิบุเซ็นบุกมาทีแรก ก็ตนได้เปรียบ พอชิบุเซ็นนำแม่มดมาร่วมทัพ ตนเสียเปรียบ ตนจึงสู้กับโนอาจนชนะกับแยกเป็น 6 ส่วน กับยอมให้โครน่ากินตน เพื่อตนกัดกินจากภายใน เพื่อเพิ่มพลังให้แกร่งกว่าเดิม จากนั้นสู้ตัดสินกับมากะ,แบล็คสตาร์,คิด ซึ่งตนบอกความจริงเรื่องตนกับยมทูตให้คิดรู้ จนแพ้และเสียชีวิต จนเลือดสีดำในตัวพุ่งมาคลุมดวงจันทร์เสี้ยวกลายเป็นจันทร์เต็มดวงสีดำนับแต่นั้น
เคยมีครั้งหนึ่งหลังการสอบ มากะได้ที่ 1 สปิริตดีใจจึงวานให้ตนไปซื้อหนังสือที่มากะชอบกับโน้ต แต่ตนได้ก่อเรื่องซื้อชุดชั้นในมาแทน จึงใช้เวทย่อให้ขนาดเท่าของมากะแล้วมาฝากให้มากะแทน จนมากะเข้าใจผิดว่าพ่อคิดอยากให้ตนเป็นเด็กใจแตก พากษ์โดย ธวัช รัตตะชัย (ไทย)
ตำบลมาบตะโกเอน
มาบตะโกเอน เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลมาบตะโกเอน ตั้งระยะทางห่างจากอําเภอครบุรี ประมาณ 15 กิโลเมตร
วัคซีนโรคหัด
วัคซีนโรคหัด เป็นวัคซีนที่มีประสิทธิภาพมากในการป้องกันโรคหัด  การสร้างภูมิคุ้มกันหลังจากได้รับวัคซีนหนึ่งเข็มของเด็กอายุเก้าเดือนคือ 85% และของเด็กอายุมากกว่าสิบสองเดือนคือ 95%  คนเกือบทั้งหมดที่ไม่สามารถสร้างภูมิคุ้มกันได้หลังจากได้รับวัคซีนเข็มแรก ก็มักจะสร้างภูมิคุ้มกันได้หลังจากได้รับวัคซีนเข็มที่สอง เมื่อกลุ่มประชากรมีอัตราของผู้ที่ได้รับวัคซีนจำนวนมากกว่า 93% การแพร่ระบาดของโรคหัดก็มักจะไม่เกิดขึ้น อย่างไรก็ตามการแพร่ระบาดของโรคอาจเกิดขึ้นได้อีกเมื่ออัตราการได้รับวัคซีนมีจำนวนลดลง ประสิทธิภาพของวัคซีนนี้จะคงอยู่เป็นเวลานานหลายปี แต่ทั้งนี้ไม่มีข้อมูลที่ชัดเจนว่าประสิทธิภาพของวัคซีนนี้จะลดลงเมื่อเวลาผ่านไปมากน้อยเพียงใด นอกจากนั้นแล้วเมื่อให้วัคซีนนี้หลังจากการติดเชื้อเพียงไม่กี่วันวัคซีนนี้ก็ยังสามารถหยุดยั้งโรคนี้ได้ด้วย
โดยทั่วไปการใช้กับกลุ่มผู้ติดเชื้อเอชไอวีนั้นมีความปลอดภัย และผลข้างเคียงของวัคซีนนี้พบเพียงเล็กน้อยและเกิดขึ้นเพียงระยะสั้นๆ ซึ่งอาจได้แก่ความเจ็บปวดที่ตำแหน่งการฉีดวัคซีนหรือมีไข้เล็กน้อย ทั้งนี้มีบันทึกของการเกิดภาวะแอนาฟิแล็กซิสที่ประมาณหนึ่งรายในหนึ่งแสนราย และดูเหมือนว่ากลุ่มอาการกิลแลง-บาร์เร, โรคออทิซึม และโรคลำไส้อักเสบนั้นไม่มีอัตราเพิ่มขึ้นแต่อย่างใด
วัคซีนนี้มีทั้งแบบวัคซีนเดี่ยวและแบบผสมร่วมกับวัคซีนตัวอื่น ซึ่งได้แก่ วัคซีนโรคหัดเยอรมัน วัคซีนโรคคางทูม และวัคซีนโรคอีสุกอีใส (วัคซีนเอ็มเอ็มอาร์และวัคซีนเอ็มเอ็มอาร์วี) วัคซีนทุกสูตรเหล่านี้ให้ผลดีเท่าเทียมกัน องค์การอนามัยโลกแนะนำว่าในพื้นที่ที่พบโรคนี้ได้บ่อยควรมีการให้วัคซีนเมื่อเด็กอายุครบเก้าเดือน ส่วนในพื้นที่แทบไม่พบโรคนี้เลยนั้นก็สามารถอนุโลมการให้วัคซีนเมื่อเด็กอายุครบสิบสองเดือนได้ตามเหตุผล วัคซีนนี้เป็นวัคซีนชนิดตัวเป็น ซึ่งอยู่ในรูปผงแห้งและจำเป็นต้องทำการผสมก่อนการฉีด ทั้งการฉีดเข้าใต้ผิวหนังหรือกล้ามเนื้อ การยืนยันความมีประสิทธิภาพของวัคซีนนั้นสามารถพิสูจน์ได้โดยการทดสอบเลือด
นับตั้งแต่เมื่อปี 2556 มีเด็กประมาณ 85% ทั่วโลกได้รับวัคซีนนี้  ในปี 2551 ประเทศจำนวนไม่ต่ำกว่า 192 ประเทศได้เสนอการให้วัคซีนจำนวนสองเข็ม  วัคซีนนี้นำมาใช้เป็นครั้งแรกเมื่อปี 2506  การใช้วัคซีนร่วมระหว่างวัคซีนโรคหัด-โรคคางทูม-โรคหัดเยอรมัน (เอ็มเอ็มอาร์) ครั้งแรกนั้นมีขึ้นเมื่อปี 2514  การเพิ่มวัคซีนโรคอีสุกอีใสลงในวัคซีนสามตัวนี้ซึ่งก็ได้กลายเป็นวัคซีนเอ็มเอ็มอาร์วีนั้นมีขึ้นครั้งแรกเมื่อปี 2548  วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดในระบบสุขภาพขั้นพื้นฐาน  วัคซีนนี้มีราคาไม่แพงมาก
Intoshia
Intoshia เป็นสกุลของ worms ที่อยู่ในวงศ์ Rhopaluridae.
สปีชีส์ในสกุล ได้แก่:
อุลริช เกอเบาเออร์
อุลริช เกอเบาเออร์ (เกิด 28 มกราคม ค.ศ. 1956) เป็นนักแสดงชายชาวเยอรมัน  โดยแสดงภาพยนตร์มากถึง 80 เรื่อง ตั้งแต่ปี ค.ศ. 1981
คินดะอิจิ กับคดีฆาตกรรมปริศนา
คินดะอิจิ กับคดีฆาตกรรมปริศนา เป็นมังงะแนวสืบสวนสอบสวน เขียนโดย โยซาบูโร คานาริ และ เซมารุ อามางิ วาดภาพโดย ฟูมิยะ ซาโต ตีพิมพ์ในประเทศญี่ปุ่นโดยสำนักพิมพ์โคดันฉะ ตีพิมพ์ในประเทศไทยโดยสำนักพิมพ์วิบูลย์กิจ แปลโดยยูตะ, บี, ชิริว และกาญจนี ต่อมาถูกนำมาสร้างเป็นแอนิเมชันโดยโทเอแอนิเมชัน ใน พ.ศ. 2540–2543 และกลับมาออกอากาศใหม่อีกครั้งใน พ.ศ. 2557
ภาพรวม
ในประเทศญี่ปุ่น คินดะอิจิ กับคดีฆาตกรรมปริศนา ตีพิมพ์เป็นตอน ๆ ในนิตยสารโชเน็นแม็กกาซีน ของสำนักพิมพ์โคดันฉะ ตั้งแต่ พ.ศ. 2535 และตีพิมพ์รวมเล่มออกจำหน่ายเป็นจำนวน 76 เล่ม แบ่งเป็นฉบับ "ไฟล์" 27 เล่ม 19 คดี, ฉบับ "เคส" 10 เล่ม 7 คดี, ฉบับ "ชุดแฟ้มคดีพิศวง" 6 เล่ม 17 คดี, ฉบับ "ชุดสารวัตรอาเคจิ" 2 เล่ม 7 คดี, ฉบับ "ชุดไฟล์ฉบับใหม่" 14 เล่ม 8 คดี, "ชุดคดีฉลองครบรอบ 20 ปี" 5 เล่ม 3 คดี และฉบับล่าสุด "อาร์" สำหรับประเทศไทยผู้ได้รับลิขสิทธิ์ในการตีพิมพ์คือสำนักพิมพ์วิบูลย์กิจ เริ่มแรกตีพิมพ์เป็นรายสัปดาห์ในนิตยสารเคซีวีกลี ภายหลังเปลี่ยนเป็นรายสะดวก ตีพิมพ์รวมเล่มออกจำหน่ายแล้ว 75 เล่ม ทั้งแบบรวมเล่ม และตอนรายสัปดาห์
คินดะอิจิ กับคดีฆาตกรรมปริศนาถูกดัดแปลงเป็นการ์ตูนโทรทัศน์ภาคแรก 148 ตอน ใน พ.ศ. 2540–2543 และกลับมาออกอากาศอีกครั้งใน พ.ศ. 2557 หลังผ่านไป 14 ปี ในชื่อภาครีเทิร์น ซึ่งปัจจุบันออกอากาศไปแล้ว 47 ตอน นอกจากนี้ยังถูกดัดแปลงเป็นภาพยนตร์การ์ตูนใน พ.ศ. 2539 คดีพิศวง Phantom of The Opera และ พ.ศ. 2542 ฆาตกรรมหมู่ในมหาสมุทร นอกจากนี้ยังถูกดัดแปลงเป็นละครโทรทัศน์ถึง 4 เวอร์ชัน ใน พ.ศ. 2538–2539, 2544 และ 2557 เป็นภาพยนตร์พิเศษทางโทรทัศน์ ในปี 2548, 2556 และ 2557 นอกจากนี้ยังผลิตเป็นภาพยนตร์ในชื่อ คดีฆาตกรรมนางเงือกเมืองเซี่ยงไฮ้ (พ.ศ. 2540)